b"\n_START_ARTICLE_\nPrinsesser p\xc3\xa5 sjekker'n\n_START_PARAGRAPH_\nPrinsesser p\xc3\xa5 sjekker'n (originaltittel: Undercover Princesses) er en britisk dokus\xc3\xa5pe p\xc3\xa5 fire episoder som gikk p\xc3\xa5 BBC Three i 2010._NEWLINE_Konseptet er at tre prinsesser med arverett til monarkier fra fremmede kulturer, ble plasserte i Ingatestone i England, der de m\xc3\xa5tte \xc2\xableve og date\xc2\xbb som folk flest. De medvirkende var den tyske Prinsesse Xenia Gabriela Florence Sophie Iris av Sachsen, hertuginne av Sachsen (f\xc3\xb8dt 1986 som tipp-oldebarn av kong Fredrik Augustus III av Sachsen), den ugandiske prinsesse (Omumbejja) Nvannungi Sheillah Cindrellah Mfali av Buganda (f\xc3\xb8dt 1982 som datter av prins (Omulangira) George William Juuko Walugembe Kassabbanda) (denne p\xc3\xa5standen om henne er omstridt), og  prinsesse Nawabzadi Aaliya Sultana Babi av Balasinor (f\xc3\xb8dt 1974 som datter av Babi Shri Muhammed Salabat Khanji II, Nawab av Balasinor), et tidligere monarki i det vestlige India._NEWLINE_De tre kvinnene bodde i et hus sammen i Essex, og det prim\xc3\xa6re fokus var p\xc3\xa5 deres s\xc3\xb8k for \xc3\xa5 finne kj\xc3\xa6rligheten i Storbritannia, mens de p\xc3\xa5 samme tid m\xc3\xa5 bli vant til \xc3\xa5 gj\xc3\xb8re ting for seg selv. Kun en av prinsessene, Sheillah Cinderella Nvannungi, klarte \xc3\xa5 etablere et forhold av varighet, med en tidligere basketballspiller fra Tobago, Paul David som hennes kandidat. _NEWLINE_Ideen kom fra filmen Coming to America fra 1988 med Eddie Murphy._NEWLINE_Serien gikk p\xc3\xa5 NRK1 i 2010._NEWLINE_En mannlig motstykke, Prinser p\xc3\xa5 sjekker'n, ble laget i 2009. En epesialepisode kalt Prinser og Prinsesser p\xc3\xa5 sjekker'n, som inneholdt tidligere ikke viste opptak fra begge seriene ble sendt til slutt."